3.    การประกอบธุรกิจของแต่ละกลุ่มธุรกิจ

บริษัทฯ และบริษัทย่อย ดำเนินธุรกิจพัฒนาอสังหาริมทรัพย์ ที่เหมาะสมกับทำเล สถานที่ สภาวะตลาด
และกลุ่มเป้าหมาย    โดยจำแนกประเภทของธุรกิจ หรือบริการหลัก ได้แก่ ธุรกิจโรงแรม
ธุรกิจให้เช่าพื้นที่อาคารสำนักงานและศูนย์การค้า ธุรกิจให้เช่าที่อยู่อาศัย
และธุรกิจค้าปลีกสรรพสินค้าเป็นต้น ดังมีลักษณะของแต่ละธุรกิจ หรือบริการหลัก คือ

(1) ลักษณะธุรกิจและการบริการ    รายละเอียดธุรกิจของบริษัทฯ และบริษัทย่อยมีดังนี้

  (ก).    ธุรกิจโรงแรม   

โรงแรม แกรนด์ ไฮแอท เอราวัณ เป็นโรงแรมระดับ 5 ดาว ตั้งอยู่บริเวณสี่แยกราชประสงค์
ประกอบด้วยห้องพัก 387 ห้อง พร้อมด้วยห้องอาหารชั้นหนึ่ง
ห้องจัดเลี้ยงและให้เช่าสิ่งอำนวยความสะดวกครบครันมาตรฐานสากล
ซึ่งมีพื้นที่อาคารรวมทั้งสิ้นประมาณ 77,000 ตารางเมตร (รวมพื้นที่ห้างสรรพสินค้าเอราวัณ โซโก้)
เริ่มเปิดดำเนินการในปี 2534 โดยบริษัท โรงแรมเอราวัณ จำกัด (มหาชน) และบริหารงานโดย
Hyatt International Inc.

โรงแรมเจดับบลิว แมริออท กรุงเทพ เป็นโรงแรมระดับ 5 ดาว ตั้งอยู่บริเวณศูนย์กลางธุรกิจปากซอยสุขุมวิท ซอย 2 ประกอบด้วยห้องพัก 435 ห้อง พร้อมด้วยห้องอาหารชั้นหนึ่ง ห้องจัดเลี้ยง และสิ่งอำนวยความสะดวกครบครันตามมาตรฐานสากล มีพื้นที่อาคารรวมทั้งสิ้น 88,000 ตารางเมตร เริ่มเปิดดำเนินการ 2540 โดยบริษัท เพลินจิต เรียล เอสเตท จำกัด และบริหารงานโดย Marriott International Corp. และบริหารงานโดย Marriott International Corp.

  (ข).    ธุรกิจให้เช่าพื้นที่อาคารสำนักงานและศูนย์การค้า   

อาคารอัมรินทร์ พลาซ่า เป็นอาคารศูนย์การค้า และสำนักงานให้เช่าตั้งอยู่บริเวณสี่แยกราชประสงค์
เป็นอาคารสูง 22 ชั้น บนพื้นที่ประมาณ 8 ไร่
โดยมีพื้นที่ให้เช่าและพื้นที่ที่ใช้ดำเนินธุรกิจสรรพสินค้ารวมทั้งสิ้น 45,000 ตารางเมตร
เริ่มเปิดดำเนินการในปี 2528 บริหารงานโดย บริษัท อัมรินทร์ ดีเวลลอปเม้นท์ จำกัด

อาคาร เพลินจิต เซ็นเตอร์ ประกอบด้วยอาคารศูนย์การค้าชั้นนำ สำนักงานให้เช่าสูง 24 ชั้น
บนพื้นที่ 5 ไร่ ตั้งอยู่บริเวณปากซอยสุขุมวิท ซอย 2 โดยมีพื้นที่ให้เช่าทั้งสิ้น 46,000 ตารางเมตร
เริ่มเปิดดำเนินการในปี 2539 และบริหารงานโดยบริษัท มักกะสัน เรียล เอสเทท จำกัด    

(ค)      ธุรกิจให้เช่าที่อยู่อาศัย

อาคารปาร์คเลน แมนชั่น เป็นอาคารชุดพักอาศัยระดับมาตรฐานให้เช่า ตั้งอยู่ในซอยมหาดเล็กหลวง
ถนนราชดำริ สูง 15 ชั้น ประกอบด้วยห้องพักทั้งสิ้น 48 ยูนิต พร้อมสระว่ายน้ำ สนามเทนนิส
ลานจอดรถที่เพียงพอ รวมพื้นที่ให้เช่าทั้งสิ้น 12,300 ตารางเมตร เปิดดำเนินการตั้งแต่ปี 2530
บริหารงานโดยบริษัท มหาดเล็กหลวง เรียล เอสเทท จำกัด

(จ)      ธุรกิจค้าปลีกสรรพสินค้า

ห้างสรรพสินค้าอัมรินทร์โซโก้    ดำเนินธุรกิจค้าปลีกสรรพสินค้า จำหน่ายสินค้าอุปโภคบริโภค
บนพื้นที่ชั้น 1 ถึงชั้น 4 ในอาคารอัมรินทร์ พลาซ่า มีพื้นที่รวม 11,336.50 ตารางเมตร โดยบริษัท
อัมรินทร์ ดีเวลลอปเม้นท์ จำกัด เป็นผู้บริหารงาน
ได้เริ่มดำเนินกิจการภายใต้เครื่องหมายการค้าของโซโก้ ตั้งแต่วันที่ 1 พฤษภาคม 2544

ห้างสรรพสินค้าเอราวัณ โซโก้    ดำเนินธุรกิจค้าปลีกสรรพสินค้า จำหน่ายสินค้าอุปโภคชั้นนำ
บนพื้นที่ ชั้นใต้ดินและชั้น 1 ถึงชั้น 4 ทั้งหมดของศูนย์การค้าเอราวัณ โซโก้ โดยมีพื้นที่รวม
13,013.43 ตารางเมตร ซึ่งเป็นพื้นที่ส่วนหนี่งของอาคารโรงแรมแกรนด์ ไฮแอท เอราวัณ
(พื้นที่ดังกล่าวเป็นพื้นที่ที่ได้รับสิทธิการเช่าจากบริษัทโรงแรมเอราวัณจำกัด(มหาชน))    บริษัท
อัมรินทร์ ดีเวลลอปเม้นท์ จำกัด
ผู้บริหารงานได้เริ่มดำเนินกิจการภายใต้เครื่องหมายการค้าของโซโก้ตั้งแต่วันที่ 1 พฤษภาคม 2544

(2)    การตลาดและสภาวะการแข่งขัน

(ก) นโยบายและลักษณะการตลาดของการบริการ

เนื่องจากบริษัทฯ มุ่งเน้นที่การผลิตสินค้าคุณภาพสูง
ตลาดที่รองรับสินค้าจึงเป็นตลาดระดับกลางและตลาดระดับบน
โดยตัวสินค้าจะมีจุดเด่นในเรื่องของรูปแบบการให้บริการ และความเจริญของทำเลที่ตั้ง
มีการจัดทำแผนการส่งเสริมการขายอย่างต่อเนื่อง โดยกลยุทธ์ในการแข่งขันที่ใช้มีดังนี้

(a) กลยุทธ์การแข่งขัน

(a.1) ธุรกิจประเภทโรงแรม :    เน้นจุดขายของโครงการ คือ ชื่อเสียงของบริษัทฯ
และผู้บริหาร    โรงแรม,    ทำเลที่ตั้ง ในเขตศูนย์กลางธุรกิจ ,ความสะดวกในการเดินทาง
และคุณภาพการให้บริการแก่ลูกค้าในระดับมาตรฐานสากล

จุดเด่นด้านการตลาดที่ได้เปรียบของบริษัท ฯ ที่ใช้ในการแข่งขันในตลาด

-   ผู้บริหารธุรกิจโรงแรมล้วนแต่เป็นเครือข่ายโรงแรมระดับโลก
    มีประสบการณ์และมีชื่อเสียงเป็นที่ยอมรับในคุณภาพสินค้าและบริการ

-   ธุรกิจโรงแรมของบริษัทดำเนินงานด้วยคณะผู้บริหารและทีมงานมืออาชีพ
    ซึ่งพรั่งพร้อมไปด้วยบุคลากรในสาขาวิชาชีพและมีประสบการณ์
    โดยตรงต่อการดำเนินงานทำให้มีประสิทธิภาพในการควบคุมต้นทุนการดำเนินงาน

-   บริษัทมีนโยบายวางแผนสร้างภาพพจน์ต่อสาธารณชนในรูปแบบของสินค้าที่มีคุณภาพ
    และจุดเด่นที่แตกต่างกับคู่แข่งขัน สามารถเปรียบเทียบกับโรงแรมชั้นนำอื่นๆ ในระดับนานาชาติ

จุดเด่นเฉพาะของโรงแรมเจดับบลิว แมริออท กรุงเทพ

-   โรงแรมเจ ดับบลิว แมริออท กรุงเทพ เป็นโรงแรมที่มีชื่อเสียง และเป็นที่ยอมรับมายาวนาน
    ได้รับรางวัลจากหน่วยงานต่างๆ อาทิเช่น

  - Best Restaurant 1999 – Best Buffet in Town (Marriott Café) จาก
  Bangkok Dining and Entertainment Magazine

  - Best City Hotel in Bangkok, 2000 จาก การท่องเที่ยวแห่งประเทศไทย

  - Best Overall GSS Scores    และ Best Service Index    จาก APA
  Operations Meeting 2001

  - The Best New Restaurant 2001 for New York Steakhouse จาก Bangkok
  Dining and Entertainment Magazine

  - The Best New Restaurant 2001 & The Best American Restaurant    for
  New York Steakhouse จาก Bangkok Metro Magazine

-   มีที่ตั้งอยู่ในแหล่งย่านศูนย์กลางธุรกิจ และศูนย์การค้า ทำให้มีความสะดวกในการเดินทาง

-   โรงแรมอยู่ภายใต้การบริหารงานของกลุ่ม Marriott International Corp.
    มีระบบการสำรองห้องพักที่มีประสิทธิภาพจากการที่มีเครือข่ายครอบคลุมทั่วโลก

-   ผู้บริหารของโรงแรมล้วนแต่เป็นผู้บริหารจากเครือข่ายโรงแรมระดับโลก
    มีประสบการณ์และมีชื่อเสียงเป็นที่ยอมรับในคุณภาพ และบริการในธุรกิจโรงแรม
    การดำเนินงานจึงมีประสิทธิภาพ และมีต้นทุนที่เหมาะสม

-   บุคลากรประกอบไปด้วยทีมงานที่มีประสิทธิภาพ ในการให้บริการทางด้านห้องพัก อาหาร
    และการจัดเลี้ยงที่มีคุณภาพสร้างความพอใจและประทับใจให้กับลูกค้า
    และทำให้ลูกค้าของโรงแรมเป็น Repeat Customer

-   บริษัทยังได้มีการสร้างทีมงานโดยเฉพาะทางด้านการตลาด
    และการขายให้มีประสิทธิภาพมากยิ่งขึ้น เพื่อรักษาฐานลูกค้าที่มีอยู่เดิม
    และเพิ่มฐานลูกค้าใหม่ให้มากขึ้น

-   บริษัทมีนโยบายวางแผนสร้างภาพพจน์ต่อสาธารณชนในรูปแบบของบริการที่มีคุณภาพ
    และจุดเด่นที่แตกต่างกับคู่แข่งขัน สามารถเปรียบเทียบกับโรงแรมชั้นนำอื่นๆ ในระดับนานาชาติ

จุดเด่นเฉพาะของโรงแรมแกรนด์ ไฮแอท เอราวัณ กรุงเทพ

-   โรงแรมแกรนด์ ไฮแอท เอราวัณเป็นโรงแรมระดับ 5 ดาว
    ที่มีชื่อเสียงและเป็นที่ยอมรับมายาวนาน ได้รับรางวัลจากหน่วยงานต่างๆ อาทิเช่น

  - Best of the Best Hotel in Thailand 1998 จาก Tourism Asia, Hong Kong

  - Top Ten Hotels for Value in Asia Region, 1999 จาก Travel & Leisure,
  USA

  - Five Green Leaf Certificate, 1998 & 2000 จาก    UN Environmental
  Program, สมาคมโรงแรมไทย และ การท่องเที่ยวแห่งประเทศไทย

  - Top 100 Hotels in the World, 1999 จาก Institutional Investor, USA

  - Best Hotels in Bangkok, 2000 จาก Asian Wall Street Journal & CNBC
  Asia

  - Best City Hotel, 2000 จาก การท่องเที่ยวแห่งประเทศไทย

  - Conde Naste’s Gold List, 2001    จาก Travel & Leisure Conde Naste
  Magazine   

  - Best Buffet Category at “The Dining Room”, 2001 จาก Bangkok Dining &
  Entertainment

  - Best Music Venue at “Spasso”, 2001 จาก Bangkok Dining &
  Entertainment.

  - Best Business Hotel in Bangkok, 2002 จาก Business Traveller Asia
  Pacific Reader Survey

  - Gold Level-clean, safe, polution-free and lively working place, 2002
  จากกรุงเทพมหานคร

  - Spasso- Bangkok’s Best Entertainment Venue, 2002 จาก Bangkok Dinning
  & Entertainment Magazine

-   มีที่ตั้งอยู่ในแหล่งย่านศูนย์กลางธุรกิจ และศูนย์การค้า ทำให้มีความสะดวกในการเดินทาง

-   ผู้บริหารของโรงแรมล้วนแต่เป็นผู้บริหารจากเครือข่ายโรงแรมระดับโลก
    มีประสบการณ์และมีชื่อเสียงเป็นที่ยอมรับในคุณภาพ และบริการในธุรกิจโรงแรม
    การดำเนินงานจึงมีประสิทธิภาพ และมีต้นทุนที่เหมาะสม

-   บุคลากรประกอบไปด้วยทีมงานที่มีประสิทธิภาพ ในการให้บริการทางด้านห้องพัก อาหาร
    และการจัดเลี้ยงที่มีคุณภาพสร้างความพอใจและประทับใจให้กับลูกค้า
    และทำให้ลูกค้าของโรงแรมเป็น Repeat Customer

-   บริษัทยังได้มีการสร้างทีมงานโดยเฉพาะทางด้านการตลาด
    และการขายให้มีประสิทธิภาพมากยิ่งขึ้น เพื่อรักษาฐานลูกค้าที่มีอยู่เดิม
    และเพิ่มฐานลูกค้าใหม่ให้มากขึ้น

-   บริษัทมีนโยบายวางแผนสร้างภาพพจน์ต่อสาธารณชนในรูปแบบของบริการที่มีคุณภาพ
    และจุดเด่นที่แตกต่างกับคู่แข่งขัน สามารถเปรียบเทียบกับโรงแรมชั้นนำอื่นๆ ในระดับนานาชาติ

(a.2) ธุรกิจประเภทศูนย์การค้าและสำนักงาน : เน้นจุดขายของโครงการ คือ ทำเลที่ตั้ง
ในเขตศูนย์กลางธุรกิจ , ความสะดวกในการเดินทาง, คุณภาพการบริการและการบริหารอาคาร 
  และการกำหนดราคาค่าเช่าและ    เงื่อนไขการเช่าที่ยืดหยุ่น
มุ่งสนองตอบต่อความพึงพอใจของลูกค้าได้มากที่สุด

จุดเด่นด้านการตลาดที่ได้เปรียบของบริษัท ฯ ที่ใช้ในการแข่งขันในตลาด

-   ผู้บริหารของบริษัทมีประสบการณ์และมีชื่อเสียงเป็นที่ยอมรับในธุรกิจนี้มานาน
    สามารถคาดคะเนและเลือกแหล่งทำเลที่ตั้งของโครงการได้อย่างเหมาะสม

-   บริษัทมีการศึกษาความเป็นไปได้ก่อนดำเนินโครงการ
    โดยมีแผนกข้อมูลการตลาดทำการศึกษารวบรวม วิเคราะห์ข้อมูลตลาดอยู่ตลอดเวลา
    เพื่อวิเคราะห์กลุ่มเป้าหมาย คู่แข่งขัน สภาวะตลาด
    และมุ่งดำเนินการในส่วนที่ตนเองมีศักยภาพเหนือคู่แข่งขัน

-   บริษัทดำเนินงานด้วยคณะผู้บริหารและทีมงานมืออาชีพ
    ซึ่งพรั่งพร้อมไปด้วยบุคลากรในสาขาวิชาชีพและมีประสบการณ์
    โดยตรงต่อการดำเนินงานทำให้มีประสิทธิภาพในการควบคุมต้นทุนการดำเนินงาน

-   รูปแบบและผลงานของบริษัทมีความหลากหลาย
    ทำให้บริษัทมีกลุ่มลูกค้าเป้าหมายที่มีขนาดใหญ่กว่าบริษัทคู่แข่งในระดับเดียวกัน
    สามารถปรับกลยุทธ์ต่างๆเกี่ยวกับสินค้า เพื่อให้ทันต่อสถานการณ์ทางการตลาด
    ซึ่งแตกต่างจากโครงการคู่แข่งขันอื่นๆ

-   บริษัทเน้นการบริการที่ดี สร้างความสัมพันธ์ที่ดีกับลูกค้า
    และสร้างความมั่นใจให้แก่ลูกค้าในโครงการ

-   บริษัทมีนโยบายวางแผนสร้างภาพพจน์ต่อสาธารณชนในรูปแบบของสินค้าที่มีคุณภาพ
    และจุดเด่นที่แตกต่างกับคู่แข่งขัน เพื่อให้ภาพพจน์เป็นบริษัท
    พัฒนาอสังหาริมทรัพย์ในระดับแนวหน้า สามารถเปรียบเทียบกับบริษัทชั้นนำอื่นๆ
    ในตลาดพัฒนาอสังหาริมทรัพย์

• จุดเด่นของอาคารอัมรินทร์ พลาซ่า    คือ ทำเลที่ตั้งดีเยี่ยม   
เป็นศูนย์กลางการจับจ่ายใช้สอย    เพรียบพร้อมด้วยร้านค้าที่ให้บริการอย่างครบวงจร   
นอกจากนี้การเดินทางที่สะดวกมากขึ้น ด้วยอีกทางเลือกหนึ่ง คือ    รถไฟฟ้า BTS   
โดยมีทางสัญจรเข้าอาคารเชื่อมต่อกับสถานีรถไฟฟ้า BTS ชิดลมด้วย

• จุดเด่นของอาคารเพลินจิต เซ็นเตอร์        คือ   
ความทันสมัยของระบบอำนวยความสะดวกในอาคาร    เป็นที่ตั้งของศูนย์ร้านค้าเฉพาะอย่าง   
เช่น    เครื่องเสียงระดับ ไฮเอนด์    เสื้อผ้า    รวมถึงร้านค้าอื่น ๆ
ที่ให้บริการอย่างครบวงจร    รวมถึงการเดินทางที่สะดวกมากขึ้นด้วยรถไฟฟ้า BTS

  (b) ลักษณะของลูกค้า

(b.1) ธุรกิจโรงแรม    ให้บริการแก่นักธุรกิจและนักท่องเที่ยวที่มีกำลังซื้อสูง   
ซึ่งลูกค้าของบริษัทจะเป็นรายย่อยทั้งสิ้น ทั้งนี้อัตราการเข้าพักจำแนกตามโรงแรมมีดังนี้

  โรงแรมแกรนด์ ไฮแอท เอราวัณ

2541. 66.90%

2542. 62.30%

2543. 61.80%

2544. 56.3% (ได้มีการปรับปรุงห้องพักในระหว่างปี)

2545. 62.2%

  โรงแรมเจดับบลิว แมริออท กรุงเทพ

  2541 51.78%    (เป็นปีแรกที่เปิดดำเนินการ)

2542. 82.05%

2543. 83.50%

2544. 80.2%

2545. 83.8%

(b.2) ธุรกิจศูนย์การค้าและสำนักงาน    ลักษณะของลูกค้าของบริษัท เป็นนักธุรกิจ บริษัทห้างร้าน
ที่มีกำลังซื้ออยู่ในระดับปานกลางจนถึงสูง    ส่วนใหญ่แล้วลูกค้าของบริษัทจะเป็นรายย่อย
ยกเว้นบริษัท เอราวัณ โซโก้ จำกัด ซึ่งเป็นบริษัทร่วม   
โดยเป็นการเช่าพื้นที่เพื่อดำเนินธุรกิจห้างสรรพสินค้า

  (c) กลุ่มลูกค้าเป้าหมาย

  ธุรกิจโรงแรม

  โรงแรมแกรนด์ ไฮแอท เอราวัณ :

  นักธุรกิจชาวต่างชาติ นักท่องเที่ยวชาวต่างชาติ และนักธุรกิจชาวไทยที่มีระดับรายได้
  และกำลังซื้อสูง    โรงแรม แกรนด์ ไฮแอท เอราวัณ มีกลุ่มลูกค้าหลักคือ Business
  Traveler ถึง 80 % และกลุ่มลูกค้านักท่องเที่ยว หรือ Leisure เพียง 20 %
  คือจะมีเฉพาะกลุ่ม Hi-end Leisure ซึ่งเป็นกลุ่มที่มีกำลังซื้อสูงสุด

  โรงแรมเจดับบลิว แมริออท กรุงเทพ :

  นักธุรกิจ และนักท่องเที่ยวต่างชาติ และนักธุรกิจชาวไทย โดยมีกลุ่มลูกค้าเป็นนักธุรกิจประมาณ
  75% และกลุ่มลูกค้านักท่องเที่ยวประมาณ 25%

  ธุรกิจศูนย์การค้า : ผู้ประกอบธุรกิจค้าปลีกสินค้าอุปโภค บริโภค ที่มีคุณภาพและชื่อเสียง       
  เป็นที่รู้จักและยอมรับของลูกค้าที่มีกำลังซื้อระดับปานกลางถึงสูงในพื้นที่ศูนย์กลางการจับจ่ายใช้สอยของกรุงเทพฯ

  ธุรกิจสำนักงาน : บริษัทธุรกิจที่มีภาพลักษณ์ที่ดี ทั้งบริษัทภายในและระหว่างประเทศ

  ให้เช่า ซึ่งลูกค้าส่วนใหญ่มีความสัมพันธ์อันดีกับบริษัท
  ด้วยความพึงพอใจที่ได้รับจากคุณภาพการบริการภายในพื้นที่อาคาร

  (d) นโยบายการตั้งราคาและการจำหน่าย

-   โรงแรมเจ ดับบลิว แมริออท    การกำหนดราคาค่าห้องพักและงานบริการของโรงแรมฯ
    ในระดับต่ำกว่าราคามาตรฐานของโรงแรมระดับ 5 ดาวทั่วไป   
    ทำให้ปัจจุบันโรงแรมเป็นที่ยอมรับของลูกค้าทั่วไป   
    และสามารถสร้างฐานลูกค้าได้อย่างมีประสิทธิภาพ อย่างไรก็ตาม
    โรงแรมมีการปรับราคาค่าห้องพักและการบริการเพิ่มขึ้นอย่างต่อเนื่อง
    เพื่อให้เหมาะสมกับคุณภาพและการให้บริการ และเป็นราคาที่ลูกค้าพึงพอใจ

-   โรงแรมแกรนด์ ไฮแอท เอราวัณ    กำหนดค่าห้องพักและงานบริการ
    พิจารณาตามความเหมาะสมของ ระดับราคาตลาด, ความต้องการของลูกค้า
    และต้นทุนการผลิต
    โดยราคาที่กำหนดอยู่ในระดับสูงที่เหมาะสมกับคุณภาพและชื่อเสียงของโรงแรม

    -   อาคารสำนักงานและศูนย์การค้า พิจารณาความเหมาะสมจาก ภาวะเศรษฐกิจ
        สภาพการแข่งขันของตลาด, ความต้องการของลูกค้า และต้นทุนการผลิต
        พร้อมกับสร้างความสัมพันธ์ที่ดีกับลูกค้าเดิมในระยะยาว   
        ด้วยการร่วมกับลูกค้าในการกำหนดราคาที่เหมาะสม
        รวมทั้งรับทราบและร่วมแก้ไขปัญหากับลูกค้า

  (e) ช่องทางการจำหน่าย

บริษัทมีวิธีการจัดจำหน่ายและช่องทางการจัดจำหน่าย ดังต่อไปนี้

  (e.1) ธุรกิจโรงแรม

โรงแรมแกรนด์ ไฮแอท เอราวัณ

  • โฆษณาทางสื่อสิ่งพิมพ์
  โดยมีจุดประสงค์เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand Awareness

  • กลุ่มเป้าหมายเข้ามาติดต่อโดยตรง เนื่องจากชื่อเสียง
  และคุณภาพในการให้บริการของโรงแรม ที่ได้รับทราบจากสื่อสิ่งพิมพ์
  และจากการแนะนำต่อๆกันไปของลูกค้าเก่าที่พึงพอใจในบริการของโรงแรม

  • จัดทำแผนการส่งเสริมการขายและมีการดำเนินการอย่างต่อเนื่อง
  โดยมีวัตถุประสงค์เพื่อเป็นการช่วยงานขายและเพื่อเป็นการเพิ่มยอดขาย

  • จัดจำหน่ายผ่านทางตัวแทนจำหน่ายห้องพักซึ่งกระจายอยู่ทั่วโลก
  โดยเฉพาะประเทศในภูมิภาคอเมริกา ยุโรป และเอเชียแปซิฟิค

โรงแรมเจดับบลิว แมริออท กรุงเทพ

  • โฆษณาทางสื่อสิ่งพิมพ์
  โดยมีจุดประสงค์เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand Awareness

  • กลุ่มเป้าหมายเข้ามาติดต่อโดยตรง เนื่องจากชื่อเสียง
  และคุณภาพในการให้บริการของโรงแรม ที่ได้รับทราบจากสื่อสิ่งพิมพ์
  และจากการแนะนำต่อๆกันไปของลูกค้าเก่าที่พอใจในบริการของโรงแรม

  • จัดทำแผนการส่งเสริมการขายและมีการดำเนินการอย่างต่อเนื่อง
  โดยมีวัตถุประสงค์เพื่อเป็นการช่วยงานขายเพื่อเป็นการเพิ่มยอดขาย

  จัดจำหน่ายผ่านทางตัวแทนจำหน่ายห้องพักกว่า 2,000 แห่งรวมทั้งตัวแทนอื่นๆ
  ซึ่งกระจายอยู่ทั่วโลก

  (e.2) ธุรกิจศูนย์การค้าและสำนักงาน

-   เจาะตรงถึงกลุ่มเป้าหมาย (Direct Marketing)
    โดยบริษัทฯมีการจัดหาข้อมูลของบุคคลที่คาดว่าเป็นกลุ่มเป้าหมายของบริษัทฯ
    แล้วจัดส่งเจ้าหน้าที่การตลาดเข้าพบลูกค้า

-   จำหน่ายผ่านบริษัทตัวแทนขาย โดยมีความสัมพันธ์ที่ดีการบริษัทตัวแทนชั้นนำในประเทศ

-   กลุ่มเป้าหมายเข้ามาติดต่อโดยตรง เนื่องจากเดินทางผ่านโครงการ
    แล้วพบว่าโครงการตั้งอยู่ในทำเลที่น่าสนใจ

-   ลงโฆษณาทางสื่อสิ่งพิมพ์
    โดยมีจุดประสงค์เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand
    Awareness

-   เนื่องจากบริษัทมีบริการก่อนและหลังการขายที่ดีและต่อเนื่อง ทำให้ลูกค้าเกิดความพอใจ
    และแนะนำกันต่อๆไป ทำให้มีลูกค้าใหม่เพิ่มขึ้นด้วย

-   มีการจัดทำแผนการส่งเสริมการขายและมีการดำเนินการอย่างต่อเนื่อง
    โดยมีวัตถุประสงค์เพื่อเป็นการช่วยงานขายและเพื่อเป็นการเพิ่มยอดขายให้กับบริษัท

(ข) ภาวะการแข่งขัน

แนวโน้มภาวะอุตสาหกรรมและการแข่งขัน

ในช่วงปี 2545 ที่ผ่านมา
ธุรกิจการโรงแรมและการท่องเที่ยวของประเทศไทยได้เริ่มฟื้นตัวขึ้นหลังจากได้รับผลกระทบจากการก่อวินาศกรรมในสหรัฐปลายปี
2544 โดยเริ่มจากช่วงต้นปีซึ่งไทยได้เป็นเจ้าภาพจัดการประชุม World Gastronomy
ในช่วงเดือนกุมภาพันธ์ โดยมีผู้เข้าร่วมการประชุมมากกว่า 5,000 คน
ส่งผลให้อัตราค่าห้องพักเฉลี่ยของ โรงแรมในย่านธุรกิจปรับตัวขึ้นราว 10 เปอร์เซ็นต์
อย่างไรก็ตาม
ผลจากการก่อการร้ายระเบิดสถานที่ท่องเที่ยวบนเกาะบาหลีของอินโดนีเซียในเดือนตุลาคม
ซึ่งมีผู้เสียชีวิตกว่า 200 คน ได้ส่งผลกระทบถึงประเทศไทย
ซึ่งสถานการณ์ของธุรกิจโรงแรมที่กำลังไปได้ดีมาตั้งแต่ช่วงต้นปีมีอันต้องชะลอตัวลง
การประชุมนานาชาติต่างๆ ซึ่งมีกำหนดการจะจัดขึ้นในช่วงปลายปีต้องเลื่อนออกไป
ผลประกอบการของธุรกิจโรงแรมและการท่องเที่ยวในช่วงเดือนตุลาคม ถึง พฤศจิกายน
ได้หยุดชะงักลง แม้จะเป็นฤดูการท่องเที่ยวของประเทศไทยก็ตาม
สถานการณ์การท่องเที่ยวได้เริ่มกลับเข้าสู่สภาวะปกติอีกครั้งในช่วงเดือนธันวาคมภายหลังเหตุการณ์การก่อวินาศกรรมเริ่มสงบลง
และนักท่องเที่ยวมีความมั่นใจในการเดินทางมายังประเทศไทยมากขึ้น
ซึ่งเป็นผลมาจากการพยายามส่งเสริมภาพลักษณ์ของประเทศไทยให้เป็นจุดหมายปลายทางที่ปลอดภัยสำหรับนักท่องเที่ยวของรัฐบาล
ทำให้เมื่อสิ้นสุดปี 2545 อัตราการเข้าพักเฉลี่ย ของโรงแรมธุรกิจชั้น 1 สูงขึ้นประมาณ 7
เปอร์เซ็นต์ และ Room Yield สูงขึ้นราว 6 เปอร์เซ็นต์
จำนวนนักท่องเที่ยวที่เดินทางมายังประเทศไทยเพิ่มขึ้นราว      7      เปอร์เซ็นต์
โดยมียอดรวมทั้งสิ้น 10,872,976 คน    เปรียบเทียบกับจำนวน 10,132,509 คนในปี 2544

สำหรับภาคธุรกิจอสังหาริมทรัพย์ประเภทให้เช่าพื้นที่ในปี 2545 มีทิศทางการปรับตัวด้านอุปสงค์
ความต้องการในพื้นที่เช่าที่ดีขึ้นอย่างเห็นได้ชัด
ทั้งนี้เป็นไปตามสภาวะเศรษฐกิจของประเทศไทยที่มีการขยายตัว ในขณะที่อุปทานด้านพื้นที่ใหม่ ๆ
ไม่มีการก่อสร้างเพิ่มเติมเข้าสู่ตลาดพื้นที่เช่าอาคารสำนักงาน.

ถึงแม้ว่าความต้องการด้านพื้นที่เช่ามีแนวโน้มทิศทางที่ดีขึ้น
กลยุทธ์ด้านราคายังคงเป็นกลยุทธ์หลักในการทำตลาดพื้นที่เช่าสำนักงานภายใต้ทิศทางความต้องการที่ดีขึ้น
อัตราพื้นที่ว่างในอาคารสำนักงานในเขตกรุงเทพฯ    อยู่ที่ 24% ในไตรมาสสุดท้ายของปี 2545
และมีแนวโน้มลดต่ำลงในปี 2546 อย่างต่อเนื่อง
ทั้งนี้เนื่องจากการเติบโตของความต้องการพื้นที่เช่าภายใต้อุปทานที่ไม่มีการก่อสร้างอาคารสำนักงานใหม่เพิ่มขึ้น

ในส่วนของธุรกิจศูนย์การค้าและสรรพสินค้า
ภาพรวมธุรกิจนี้มีอัตราการขยายตัวสูงส่วนใหญ่เกิดจากอัตราการเติบโตของร้านค้าประเภท
Discount Store ทั้งนี้ กลุ่มผู้ประกอบการค้าปลีกข้ามชาติยังคงเป็นผู้ครองส่วนแบ่งตลาด
ที่เน้นกลยุทธ์ด้านราคาต่ำและการขยายสาขาอย่างต่อเนื่อง และรวดเร็วครอบคลุมทั่วประเทศ
ส่งผลให้ดึงดูดกำลังซื้อไปจากห้างสรรพสินค้าที่มีอยู่เดิมเป็นจำนวนมาก
นอกเหนือจากผู้ประกอบการค้าปลีกข้ามชาติแล้ว การเปิดตัวของเกษร พลาซ่า และ โครงการ
ศูนย์การค้า สยาม พารากอน ที่มีการจับกลุ่มลูกค้าระดับบนทำให้ภาพการแข่งขันในธุรกิจนี้เข้มข้นขึ้น
ศูนย์การค้าต่างๆจำเป็นต้องปรับตัวมุ่งเน้นภาพลักษณ์ที่แตกต่างและเป็นเอกลักษณ์
และมีคุณภาพการบริการและการคัดเลือกร้านค้าที่ตรงกับความต้องการของผู้บริโภค ภาพรวมของปี
2546
คาดว่าธุรกิจการให้เช่าพื้นที่ในศูนย์การค้าจะเริ่มมีการทยอยปรับราคาค่าเช่าในพื้นที่ค้าปลีกเนื่องจากอัตราการเช่าพื้นที่มีการปรับตัวขึ้นอย่างต่อเนื่องตามการฟื้นตัวของเศรษฐกิจ
และการจับจ่ายใช้สอยในประเทศ

สภาพการแข่งขันในธุรกิจของบริษัทฯและบริษัทย่อย

1. ธุรกิจโรงแรม   

  ธุรกิจในกลุ่มของโรงแรมห้าดาวสำหรับนักธุรกิจ มีการแข่งขันที่สูงในปี    2545   
  เนื่องจากการชะลอตัวด้านการ

ลงทุนของบริษัทข้ามชาติในประเทศไทย    สภาวะเศรษฐกิจที่ย่ำแย่ของประเทศคู่ค้าที่สำคัญของไทย
เช่น สหรัฐอเมริกา และญี่ปุ่น    รวมถึงความกังวลทางด้านสงครามอิรัก และการก่อการร้าย
จำนวนนักธุรกิจที่เดินทางเข้ามาในประเทศไทย มีจำนวนลดลงเล็กน้อย เมื่อเทียบกับปีก่อน   
ทำให้เกิดการแข่งขันทางด้านราคาเพื่อดึงดูดลูกค้า

  การเปลี่ยนแปลงในด้านอุปทานของโรงแรมที่สำคัญขึ้นในปี    2545    คือ
  การปิดตัวของโรงแรมสยามอินเตอร์

คอนติเนนตัล และการเปิดตัวของโรงแรมคอนราด

  สำหรับโรงแรมแกรนด์ ไฮแอท เอราวัณ และโรงแรม เจดับบลิว แมริออท    มีข้อได้เปรียบ
  คือ บริษัทผู้บริหาร

โรงแรมภายใต้กลุ่ม Hyatt และ Marriott มีฐานลูกค้าทั่วโลก
และมีโปรแกรมการส่งเสริมการขายที่แข็งแกร่งทำให้ไม่ได้รับผลกระทบรุนแรงจากการแข่งขัน
นอกจากนี้โรงแรมยังสามารถรักษาฐานลูกค้าประจำของโรงแรมได้เนื่องจากจุดเด่นทางด้านทำเลที่ตั้งของทั้งสองโรงแรมที่อยู่ใจกลางเมืองและมีระบบขนส่งมวลชนรถไฟฟ้าผ่านด้วย
ในปี    2545    โรงแรมแกรนด์ไฮแอทเอราวัณ
ได้ลงทุนร่วมกับศูนย์การค้าในย่านสี่แยกราชประสงค์ เพื่อทำทางเชื่อมเข้าสถานีรถไฟฟ้าป้ายชิดลม 
  เพื่ออำนวยความสะดวกต่อผู้ใช้บริการของโรงแรมในการเดินทาง
และจับจ่ายซื้อของในย่านสี่แยกราชประสงค์

  2. ธุรกิจอสังหาริมทรัพย์   

ในส่วนของธุรกิจให้เช่าพื้นที่สำนักงาน สภาวะการแข่งขันในปี    2545   
ได้บรรเทาจากปีก่อนๆ    เนื่องจากอัตราพื้นที่ว่างให้เช่า
ลดลงจากปีที่แล้วและอุปทานของอาคารใหม่ไม่เพิ่มขึ้นขณะที่อุปสงค์จากผู้เช่าอาคารเพิ่มสูงขึ้น   
ตามสภาวะเศรษฐกิจในประเทศที่มีการฟื้นตัวอย่างต่อเนื่อง
อาคารที่อยู่ในทำเลที่ตั้งดีในย่านใจกลางเมืองมีระบบขนส่งมวลชน เช่น รถไฟฟ้า   
ผ่านจะสามารถดึงดูดผู้เช่าได้มากกว่าตึกในเขตรอบนอก    ในช่วงไตรมาสที่ 4 ของปี    2545 
  ได้เริ่มมีการปรับราคาค่าเช่าพื้นที่ขึ้นประมาณ    3-17%    ในอาคารระดับ Grade A และ B

สำหรับอาคารอัมรินทร์ พลาซ่า    มีอัตราการเช่าพื้นที่สำนักงานเฉลี่ยในปี    2545    อยู่ที่
100%    และเพลินจิต เซ็นเตอร์    มีอัตราการเช่าพื้นที่สำนักงานเฉลี่ยอยู่ที่    98%   
เนื่องจากจุดเด่นทางด้านที่ตั้งของอาคารที่อยู่ในย่านใจกลางเมืองและมีรถไฟฟ้าผ่าน

ธุรกิจให้เช่าพื้นที่ศูนย์การค้าย่านกลางใจเมือง มีการแข่งขันสูงเนื่องจากการเปิดตัวใหม่ของเกษร
พลาซ่า สยามพารากอน    ในย่านสยามแสควร์    การเข้าซื้อกิจการศูนย์การค้า World Trade
Center โดยกลุ่มเซ็นทรัล    ดังนั้นแต่ละศูนย์การค้าจะต้องมีการปรับเปลี่ยน Product Mix และ
Positioning เพื่อสร้างความโดดเด่นและเจาะกลุ่มเป้าหมายเฉพาะ

สำหรับพื้นที่ค้าปลีกของอาคารอัมรินทร์พลาซ่า ในปี 2545    มีอัตราการเช่าพื้นที่เฉลี่ยทั้งปี อยู่ที่ 
  84% และทางศูนย์การค้าอยู่ในระหว่างการเตรียมการปิดห้างสรรพสินค้าโซโก้
เพื่อรองรับโครงการ Bangkok Fashion Center ของ
สำนักงานส่งเสริมวิสาหกิจขนาดย่อมที่จะเปิดดำเนินการในปี    2546

พื้นที่ค้าปลีกของอาคารเพลินจิต    เซ็นเตอร์ มีอัตราการเช่าพื้นที่เฉลี่ยทั้งปีที่    72%   
เนื่องจากในไตรมาส 1-3 มีอัตราการเช่าพื้นที่ต่ำ แต่ได้ปรับตัวสูงขึ้นในไตรมาส 4 อยู่ที่    82% 
  เนื่องจากมีการปรับพื้นที่และกลุ่มลูกค้าเช่าพื้นที่

  3. ธุรกิจค้าปลีกและภัตตาคาร   

ธุรกิจค้าปลีกมีการแข่งขันที่รุนแรงต่อเนื่อง สาเหตุจากการเติบโตอย่างรวดเร็วของกลุ่ม Discount
Store ของบริษัทข้ามชาติ ต่างๆ รวมทั้งการแข่งขันรายการส่งเสริมการขายที่มากขึ้น

สภาวะการแข่งขันที่สูงดังกล่าวทำให้ธุรกิจห้างสรรพสินค้าโซโก้ มีอัตรากำไรขั้นต้นที่ลดลงในปี   
2545   
บริษัทเล็งเห็นว่าธุรกิจค้าปลีกจะคงมีสภาวะที่รุนแรงขึ้นผู้ประกอบการรายเล็กจะมีความสามารถในการทำกำไรและการแข่งขันน้อยลง 
  ทางบริษัทจึงพิจารณาเตรียมการปิดธุรกิจค้าปลีกในปี 2546   
และจะปรับเปลี่ยนเป็นธุรกิจให้เช่าพื้นที่ โดยมีรายได้จากค่าเช่าพื้นที่แทน

(3) การจัดหาผลิตภัณฑ์หรือบริการ

(ก) การจัดหาให้ได้มาซึ่งบริการที่จำหน่าย

  วัตถุดิบที่สำคัญในธุรกิจพัฒนาอสังหาริมทรัพย์ ประกอบด้วย

  (a) ที่ดินเพื่อการพัฒนาโครงการ

  บริษัทฯ มีเกณฑ์ในการจัดซื้อที่ดินเพื่อการพัฒนาดังนี้

-   ทำเลที่ตั้งของโครงการ ตั้งอยู่ในเขตศูนย์กลางธุรกิจ หรือทำเลที่มีศักยภาพในอนาคต   
    เนื่องจากเป็นปัจจัยสำคัญที่สุดที่จะทำให้โครงการประสบความสำเร็จ

-   ผังเมืองและการใช้สอยของพื้นที่ (Zoning)
    ซึ่งจะเน้นตัวกำหนดรูปแบบของโครงการในแต่ละทำเล

-   การคมนาคม ทั้งปัจจุบันและอนาคตพิจารณาถึงความสะดวกและโอกาสขยายเส้นทางใหม่ๆ

-   ระบบสาธารณูปโภคที่ครบครัน ได้แก่ ไฟฟ้า ประปา โทรศัพท์ ระบบระบายน้ำ

-   ใกล้สถานที่สำคัญต่างๆ ได้แก่ ศูนย์การค้า สถานที่ราชการ เป็นต้น

-   รูปร่างของที่ดิน เพื่อให้เหมาะสมต่อการพัฒนารูปแบบโครงการ

  บริษัทฯ ได้จัดหาที่ดินเพื่อการพัฒนาโครงการดังนี้

-   ติดต่อผ่านเจ้าของที่ดินโดยตรงที่สนใจขายหรือให้เช่า หรือร่วมลงทุน

-   ติดต่อผ่านตัวแทนนายหน้า

-   รับการติดต่อจากสถานบันการเงินที่มีความต้องการจะขายทรัพย์สินที่รับโอนจากลูกหนี้

  (b) วัสดุก่อสร้าง

บริษัทฯ สามารถควบคุมคุณภาพและค่าใช้จ่ายให้อยู่ในต้นทุนที่ต่ำกว่าคู่แข่งขัน
โดยยึดหลักในการที่มีทีมงานซึ่งมีประสบการณ์คลุกคลีในการก่อสร้างทำให้วิเคราะห์ในเรื่องเทคนิค
วิธีการก่อสร้าง ค่าวัสดุ ค่าแรง ได้ความชัดเจนและไม่ผิดพลาด

ทั้งนี้ในการคัดเลือกผู้รับเหมาก่อสร้าง บริษัทฯ
ได้คัดเลือกเฉพาะผู้รับเหมาที่มีความสามารถน่าเชื่อถือมีประสบการณ์เหมาะสมกับโครงการแต่ละโครงการ
แยกตามลักษณะงาน เช่น งานฐานราก งานโครงสร้าง งานระบบงานตกแต่ง เป็นต้น
ในแต่ละโครงการจะคัดเลือกผู้รับเหมามากกว่า 1 ราย เพื่อไม่ให้มีการผูกขาดงาน ปัจจุบันบริษัทฯ
จ้างผู้รับเหมา 2 ประเภท คือ

-   สำหรับโครงการปกติทั้งหมด บริษัทฯ จะใช้ผู้รับเหมาก่อสร้างทั้งค่าแรงและวัสดุ มีข้อดีคือ
    ทำให้บริษัทฯ ไม่ต้องรับผิดชอบเรื่องการควบคุมวัสดุก่อสร้าง
    รวมทั้งผู้รับเหมาประเภทนี้มีเงินทุนสูง
    มีความชำนาญสามารถดำเนินการให้เป็นไปตามกำหนดเวลา

-   ในกรณีที่มีปัญหาเกิดขึ้นในระหว่างการก่อสร้าง บริษัทฯ
    จะเสริมผู้รับเหมาก่อสร้างเฉพาะค่าแรง

รายชื่อบริษัทรับเหมาการก่อสร้างให้บริษัท อัมรินทร์ พลาซ่า จำกัด (มหาชน)

  --------------------------------------- -------------------------------
  ชื่อผู้รับเหมา                               ประเภทงาน

  1. บริษัท เลตัน บรุกเนอร์ (ประเทศไทย) จำกัด   งานฐานราก

  2. บริษัท ไทยโคโนอิเกะ คอนสตั๊คชั่น จำกัด       งานโครงสร้างและสถาปัตยกรรม

  3. บริษัท แสงประดิษฐ์ เอ็นยิเนียริ่ง จำกัด        งานระบบไฟฟ้าและสื่อสาร

  4. บริษัท ไทยเคนไซซา จำกัด                 งานระบบสุขาภิบาล และระบบปรับอากาศ

  5. บริษัท วรจักรอินเตอร์เนชั่นแนล จำกัด         งานระบบลิฟท์และบันไดเลื่อน

  6. บริษัท กนกเรือนไทย จำกัด                 งานตกแต่งภายใน

  7. บริษัท เดโชเซี่ยงไฮ้เฟอร์นิเจอร์และก่อสร้าง    งานตกแต่งภายใน
  จำกัด                                    

  8. บริษัท ศิลามณี จำกัด                      งานหินแกรนิต-หินอ่อน

  9. ห้างหุ้นส่วนจำกัดนำภัทร                    งานหินแกรนิต-หินอ่อน

  10. ร้านช่างหินอ่อน                         งานหินแกรนิต-หินอ่อน

  11. บริษัท อินแอนด์เอ้าท์ การ์เด้น จำกัด         งานภูมิสถาปัตย์

  12. บริษัท คาร์เปทอินเตอร์เนชั่นแนล จำกัด       งานพรม

  13. บริษัท ชูจักร์ก่อสร้าง จำกัด                งานตกแต่งภายใน

  14. บริษัท ทัสค์ จำกัด                       งานตกแต่งภายใน, เฟอร์นิเจอร์ลอยตัว

  15. บริษัท ฮาวายเฟอร์นิเจอร์ จำกัด            งานเฟอร์นิเจอร์ลอยตัว

  16. บริษัท หมิง จำกัด                       งานเฟอร์นิเจอร์ลอยตัว

  17. บริษัท ล็อกซเล่ย์ จำกัด                   งานระบบ PABX

  18. บริษัท จอห์นสัน คอนโทรล จำกัด            งานระบบ BAS

  19. บริษัท จอห์นสัน คอนโทรล จำกัด            งานระบบ Fire Alarm

  20. บริษัท จอห์นสัน คอนโทรล จำกัด            งานระบบ Computer Network

  21. บริษัท เมโทร เอช แอน์ เรส จำกัด         งานระบบห้องครัว

  22. บริษัท บลูแก๊ส จำกัด                     งานระบบ Gas Station

  23. บริษัท เยอรมัน-ไทย ลอนดรี้ แมชชีนเนอรี     งานระบบเครื่องซักรีด
  จำกัด                                    

  24. บริษัท ไดเทค ออดิโอ จำกัด               งานระบบแสง

  25. บริษัท วิชัยเทรดดิ้ง จำกัด                 งานระบบแสง
  --------------------------------------- -------------------------------

(c) วัสดุสำหรับการดำเนินกิจการให้เช่าพื้นที่อาคาร

บริษัทฯ มีทีมงานบริหารกิจการอาคารที่มีความเชี่ยวชาญ
ด้วยประสบการณ์ในการบริหารอาคารมายาวนาน ทำให้บริษัทฯ
มีเครือข่ายผู้ผลิตและจัดจำหน่ายวัสดุอุปกรณ์จำนวนมาก อีกทั้งบริษัทฯ
มีกิจการอาคารในเครือจำนวนมาก
ทำให้สามารถต่อรองราคาและเลือกใช้วัสดุอุปกรณ์ที่มีคุณภาพสูงได้อย่างคุ้มค่า ดังนั้นบริษัทฯ
จึงสามารถควบคุมคุณภาพและค่าใช้จ่ายสำหรับการบริหารอาคารให้อยู่ในต้นทุนที่ต่ำแต่มีคุณภาพเหนือกว่าคู่แข่งขันได้ 
 

ผู้ผลิตผู้จัดจำหน่ายวัสดุอุปกรณ์สำหรับงานดำเนินกิจการอาคาร ที่บริษัทฯ ได้เลือกใช้มีดังนี้

  --------------------------------------- -------------------------------
  ชื่อผู้รับเหมา                               ประเภทงาน

  บริษัท ซิลวาเนีย (ประเทศไทย) จำกัด           หลอดไฟฟ้า

  ห้างหุ้นส่วนจำกัด ศิลปไทยการไฟฟ้า              หลอดไฟฟ้า

  บริษัทเอส.เอ็น.เค ไลท์ติ้ง จำกัด               หลอดไฟฟ้า

  บริษัทบวรกิจ แมชชีนทูลล์ จำกัด                 วัสดุอุปกรณ์เบ็ดเตล็ด

  ห้างหุ้นส่วนจำกัด ณัฐพล ฮาร์ดแวร์               วัสดุอุปกรณ์เบ็ดเตล็ด
  --------------------------------------- -------------------------------

(d) บริษัทที่ทำงานบริการสำหรับอาคารสำนักงานและศูนย์การค้า

บริษัทฯ ยึดหลักการแบ่งงานกันทำด้วยความชำนาญเฉพาะด้าน ดังนั้นบริษัทฯ
จึงได้ว่าจ้างบริษัทที่ชำนาญการให้บริการสำหรับการดำเนินกิจการอาคาร   
ซึ่งบริษัทดังกล่าวสามารถให้คุณภาพงานบริการที่ดี ภายใต้ต้นทุนที่ต่ำกว่า
อันเนื่องมาจากประสิทธิภาพและความเชี่ยวชาญในงานบริการของตน ซึ่งการว่าจ้างนี้ ทำให้บริษัทฯ
สามารถประหยัดต้นทุน แต่ได้คุณภาพของงานบริการบางประเภท
ได้ดีกว่าที่จะดำเนินการเองในทุกๆงาน และทำให้บริษัทฯ
สามารถกระจายบุคลากรไปทำงานอื่นได้อย่างมีประสิทธิภาพ

  รายชื่อบริษัทที่ทำงานบริการสำหรับกิจการอาคารของบริษัทฯ และบริษัทย่อย

+---------------------------------------+------------------------------+
| ชื่อผู้รับเหมา                             | ประเภทงาน                    |
+---------------------------------------+------------------------------+
| บริษัท พรอพเพอร์ตี้ แคร์ เซอร์วิสเซล          | งานรักษาความปลอดภัย            |
| (ประเทศไทย) จำกัด                      |                              |
+---------------------------------------+------------------------------+
| บริษัท พรอ                              | งานรักษาความสะอาด             |
| พเพอร์ตี้ แคร์ เซอร์วิสเซล (ประเทศไทย) จำกัด |                              |
+---------------------------------------+------------------------------+
| บริษัท พรอพเพอร์ตี้ แคร์ เซอร์วิสเซล          | งานจัดหาพนักงานประชาสัมพันธ์      |
| (ประเทศไทย) จำกัด                      |                              |
+---------------------------------------+------------------------------+
| บริษัท เรนโทรคิล อินนีเชียล (ประเทศไทย)     | งานบริการสุขอนามัย              |
| จำกัด                                  |                              |
+---------------------------------------+------------------------------+
| บริษัท แอดวานซ์ ไฮยีน เซ็นเตอร์ จำกัด        | งานบริการสุขอนามัย              |
+---------------------------------------+------------------------------+
| บริษัท แอดวานซ์ เซอร์วิส (ประเทศไทย) จำกัด  | งานบริการกำจัดแมลง-หนู          |
+---------------------------------------+------------------------------+

งานบริการรายปี – กลุ่มอาคาร

+-----------------------------+----------------------------------------+
| ชื่อผู้รับจ้าง                    | ประเภทงาน                              |
+-----------------------------+----------------------------------------+
| บริษัท อุทัย คอนซัลแตนซ์    จำกัด  | ที่ปรึกษาด้านวิศวกรรม (งานช่าง)              |
|                             |                                        |
|                             | -   อาคารอัมรินทร์ พลาซ่า                  |
|                             |                                        |
|                             | -   อาคารเพลินจิต เซ็นเตอร์                |
|                             |                                        |
|                             | -   อาคารปาร์คเลน แมนชั่น                 |
+-----------------------------+----------------------------------------+
| Hitachi (Thailand) Co.,Ltd. | งานบำรุงรักษาระบบลิฟท์-บันไดเลื่อนอาคารอัมรินทร์ |
|                             | พลาซ่า                                  |
+-----------------------------+----------------------------------------+
| บริษัท วรจักรอินเตอร์เนชั่นแนล     | งานบำรุงรักษาระบบลิฟท์-บันไดเลื่อนอาคารเพลินจิต |
| จำกัด                        | เซ็นเตอร์                                |
+-----------------------------+----------------------------------------+
| Duratech Co.,Ltd.           | งานบำรุงรักษาระบบ Fire Alarm             |
|                             |                                        |
|                             | -   อาคารเพลินจิต เซ็นเตอร์                |
+-----------------------------+----------------------------------------+
|                             |                                        |
+-----------------------------+----------------------------------------+
|                             |                                        |
+-----------------------------+----------------------------------------+
|                             |                                        |
+-----------------------------+----------------------------------------+
| ชื่อผู้รับจ้าง                    | ประเภทงาน                              |
+-----------------------------+----------------------------------------+
| Access Intelligent Systems  | งานบำรุงรักษาระบบเข้าออกอาคารจอดรถ Park   |
| Co.,Ltd.                    | Matic                                  |
|                             |                                        |
|                             | -   อาคารอัมรินทร์ พลาซ่า                  |
|                             |                                        |
|                             | -   อาคารเพลินจิต เซ็นเตอร์                |
+-----------------------------+----------------------------------------+
| บริษัท บางกอกฮิตาชิ เอริเวเตอร์   | งานบำรุงรักษาระบบลิฟต์อาคารอัมรินทร์ พลาซ่า    |
| จำกัด                        |                                        |
+-----------------------------+----------------------------------------+
| บริษัท ไพร์ม แอร์ จำกัด          | งานบำรุงรักษาระบบปรับอากาศ                |
|                             |                                        |
|                             | -   อาคารอัมรินทร์ พลาซ่า                  |
|                             |                                        |
|                             | -   อาคารเพลินจิต เซ็นเตอร์                |
+-----------------------------+----------------------------------------+

(e) โรงแรม   

บริษัทฯ    ได้ว่าจ้าง International Hotel Management Company    ได้แก่ Hyatt
International Inc. และ    Marriott International Corp.
ทำหน้าที่บริหารธุรกิจโรงแรม แกรนด์ ไฮแอท เอราวัณ และ เจ ดับบลิว แมริออท ตามลำดับ   
โดยบริษัทฯ มีหน้าที่กำกับดูแลการบริหาร   

(ข)      ผลกระทบต่อสิ่งแวดล้อม

-    ผลกระทบจากกระบวนการผลิตและวัสดุเหลือใช้

-ไม่มี-

- การควบคุมโดยหน่วยงานรัฐ

  บริษัทฯ และบริษัทย่อยจะต้องปฏิบัติตามพระราชบัญญัติควบคุมอาคารสูง พระราชบัญญัติโรงแรม
  และข้อกำหนด หรือประกาศของกรุงเทพมหานคร

- การดำเนินการของบริษัทเพื่อลดผลกระทบ

-ไม่มี-

-     ผลการปฏิบัติจริงเปรียบเทียบกับอัตราสูงสุดตามกฎหมาย

-ไม่มี-

- ประวัติการกระทำผิดและแนวทางแก้ไข

-ไม่มี-

(4)    งานที่ไม่ได้ส่งมอบ

- ไม่มี -